pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.สธ. สนับสนุนกรมการแพทย์ใช้เทคโนโลยีดิจิทัลพัฒนาระบบบริการสุขภาพ เพื่อผู้ป่วยเข้าถึงบริการอย่างไร้รอยต่อ
วันพฤหัสบดีที่ 18 สิงหาคม 2565
รมช.สธ. สนับสนุนกรมการแพทย์ใช้เทคโนโลยีดิจิทัลพัฒนาระบบบริการสุขภาพ เพื่อผู้ป่วยเข้าถึงบริการอย่างไร้รอยต่อ
รัฐมนตรีช่วยว่าการกระทรวงสาธารณสุข เปิดการสัมมนาเชิงวิชาการ “การพัฒนาการแพทย์ก้าวหน้าและระบบบริการสุขภาพกรมการแพทย์” สนับสนุนการใช้เทคโนโลยีดิจิทัล พัฒนานวัตกรรมทางการแพทย์และระบบสารสนเทศในการดูแลรักษาผู้ป่วยอย่างทั่วถึงและเท่าเทียม
รัฐมนตรีช่วยว่าการกระทรวงสาธารณสุข เปิดการสัมมนาเชิงวิชาการ “การพัฒนาการแพทย์ก้าวหน้าและระบบบริการสุขภาพกรมการแพทย์” สนับสนุนการใช้เทคโนโลยีดิจิทัล พัฒนานวัตกรรมทางการแพทย์และระบบสารสนเทศในการดูแลรักษาผู้ป่วยอย่างทั่วถึงและเท่าเทียม สามารถเข้าถึงบริการได้สะดวก รวดเร็ว ไร้รอยต่อ
วันนี้ (18 สิงหาคม 2565) ที่ จังหวัดเชียงใหม่ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ เปิดโครงการสัมมนาเชิงวิชาการ “การพัฒนาการแพทย์ก้าวหน้าและระบบบริการสุขภาพ กรมการแพทย์” โดยมี ผู้ตรวจราชการกระทรวงสาธารณสุข สาธารณสุขนิเทศก์ ผู้บริหารกรมการแพทย์ ผู้อํานวยการและรองผู้อํานวยการฝ่ายการแพทย์โรงพยาบาลศูนย์/โรงพยาบาลทั่วไป เข้าร่วมสัมมนากว่า 160 คน
ดร.สาธิตกล่าวว่า จากสถานการณ์โรคโควิด 19 ที่ผ่านมา กระทรวงสาธารณสุขได้ขับเคลื่อนนโยบายในการแก้ไขปัญหาครอบคลุมทั้งการเฝ้าระวังและป้องกัน ยา เวชภัณฑ์ เตียง วัคซีน รวมถึงระบบการรักษา มีการนําเทคโนโลยีต่าง ๆ มาใช้ในการรักษา ทําให้เกิดการเชื่อมโยงข้อมูลสุขภาพที่สะดวกและรวดเร็ว ประชาชนได้รับการดูแลอย่างทั่วถึง ประเทศกลับเข้าสู่ภาวะปกติ เศรษฐกิจเดินหน้าต่อไปได้ และประชาชนสามารถใช้ชีวิตร่วมกับโรคโควิด 19 ได้อย่างปลอดภัย ซึ่งวิกฤตในครั้งนี้นับว่าเป็นโอกาสในการพัฒนาระบบบริการทางการแพทย์ให้ดียิ่งขึ้นกว่าเดิม สําหรับกรมการแพทย์ ถือเป็นส่วนหนึ่งที่สําคัญในการแก้ไขปัญหาระบาดครั้งนี้ โดยมีการพัฒนาระบบ Digital Transformation หรือที่เรียกว่า DMS Telemedicine ซึ่งเป็นนวัตกรรมทางการแพทย์และระบบสารสนเทศที่ทันสมัย ผู้ป่วยสามารถใช้บริการนัดหมายเพื่อปรึกษาการแพทย์ทางไกล นัดรับยาต่อเนื่อง กับโรงพยาบาลในสังกัดกรมการแพทย์ ได้นํามาใช้ดูแลรักษาผู้ป่วยโรคโควิด 19 และโรคอื่น ๆ อาทิ โครงการมะเร็งรักษาทุกที่ Cancer Anywhere, ระบบ Stroke service สําหรับโรคหลอดเลือดสมอง เป็นต้น นับเป็นความก้าวหน้าทางการแพทย์ ที่เป็นประโยชน์กับประชาชนอย่างมากในการเข้าถึงบริการที่สะดวก รวดเร็ว อย่างไร้รอยต่อ
นายแพทย์สมศักดิ์กล่าวว่า กรมการแพทย์ ให้ความสําคัญและพร้อมขับเคลื่อนการพัฒนาทั้งด้านวิชาการและบริการทางการแพทย์ เพื่อรองรับระบบสาธารณสุขไทยในอนาคตตามแนวปฏิบัติการแพทย์วิถีใหม่ ใช้เทคโนโลยีดิจิทัลเข้ามาสนับสนุนการดูแลรักษาอย่างเหมาะสม โดยมีจุดมุ่งหมายให้ประชาชนได้รับบริการที่มีคุณภาพอย่างทั่วถึงและเท่าเทียม สําหรับการสัมมาเชิงวิชาการกรมการแพทย์ครั้งนี้ จัดขึ้นภายใต้แนวคิด “การพัฒนาการแพทย์ก้าวหน้าและระบบบริการสุขภาพ” เพื่อสนับสนุนการขับเคลื่อนระบบการจัดบริการทางการแพทย์สาขาเฉพาะทาง อาทิ โรคหลอดเลือดสมอง และโรคมะเร็ง เป็นต้น รวมถึงการพัฒนาต่อยอดนวัตกรรม เทคโนโลยีเพื่อมาใช้ในการรักษาและจัดการข้อมูลผู้ป่วย พร้อมนําไปขยายผลยังโรงพยาบาลในระดับต่าง ๆ ทั่วประเทศต่อไป
************************************ 18 สิงหาคม 2565
รัฐบาลไทย-ข่าวทำเนียบรัฐบาล-โฆษกรัฐบาลสวน “เพื่อไทย” เลิกท่องบทรัฐบาลสืบทอดอำนาจ ย้ำสูตรหาร 500 ไม่ใช่อำนาจสั่งการนายกฯ แต่เสียงส่วนใหญ่สภาฯ เห็นชอบ เหน็บเผด็จการรัฐสภามีแค่ในสมัยรัฐบาลเพื่อไทย
วันพฤหัสบดีที่ 7 กรกฎาคม 2565
โฆษกรัฐบาลสวน “เพื่อไทย” เลิกท่องบทรัฐบาลสืบทอดอํานาจ ย้ําสูตรหาร 500 ไม่ใช่อํานาจสั่งการนายกฯ แต่เสียงส่วนใหญ่สภาฯ เห็นชอบ เหน็บเผด็จการรัฐสภามีแค่ในสมัยรัฐบาลเพื่อไทย
โฆษกรัฐบาลสวน “เพื่อไทย” เลิกท่องบทรัฐบาลสืบทอดอํานาจ ย้ําสูตรหาร 500 ไม่ใช่อํานาจสั่งการนายกฯ แต่เสียงส่วนใหญ่สภาฯ เห็นชอบ เหน็บเผด็จการรัฐสภามีแค่ในสมัยรัฐบาลเพื่อไทย
วันที่ 7 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคเพื่อไทยออกแถลงการณ์ระบุว่า ผู้มีอํานาจในรัฐบาลต้องการให้เปลี่ยนแปลงระบบการเลือกตั้งกลับไปเป็นระบบจัดสรรปันส่วนผสมเพื่อสืบทอดอํานาจของตนต่อไปว่า พรรคเพื่อไทยไม่ควรจินตนาการแล้วทึกทักเอาเองว่าเป็นอย่างนั้นอย่างนี้ เรื่องสูตรคํานวณนั้นไม่ใช่เรื่องที่ท่านนายกฯ จะไปสั่งการอะไรได้ เป็นเรื่องที่สภาฯ ต้องพิจารณากันเอง ที่สําคัญ แม้แต่พรรคก้าวไกลซึ่งเป็นฝ่ายค้านด้วยกันกับพรรคเพื่อไทยก็ยังโหวตสนับสนุนร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. (ฉบับที่ ..) พ.ศ. .... ที่ว่าด้วยวิธีการคํานวณ ส.ส.บัญชีรายชื่อ ซึ่งให้ใช้จํานวน 500 คนหาค่าเฉลี่ยเลย แสดงให้เห็นว่าพรรคก้าวไกลเองก็ทราบดีว่าเจตนาของพรรคเพื่อไทยที่ออกมาคัดค้านแบบหัวชนฝานั้นมีอะไรแอบแฝงใช่หรือไม่ ดังนั้น เมื่อฝ่ายค้านด้วยกันเองยังรู้เท่าทันพรรคเพื่อไทย ก็ไม่อยากให้พรรคเพื่อไทยสร้างความสับสนให้กับประชาชนในเรื่องนี้อีกต่อไป
“ยืนยันว่าเรื่องนี้รัฐบาลโดยเฉพาะท่านนายกฯ ไม่ได้มีส่วนเกี่ยวข้องหรือสั่งการใดๆ อย่างที่พรรคเพื่อไทยกล่าวหา หากพรรคเพื่อไทยยังคงเอาแต่ท่องบทว่าเรื่องนี้เป็นการฝ่าฝืนรัฐธรรมนูญเพื่อสืบทอดอํานาจ ผมมองว่าเป็นความเห็นที่สิ้นคิดมากควรใช้สมองส่วนหน้าคิดบ้าง ทั้งนี้พรรคเพื่อไทยควรรับฟังเสียงส่วนใหญ่ของสภาฯ ด้วย เพราะเรื่องนี้เป็นความเห็นของเสียงส่วนใหญ่ในสภาฯ ไม่ได้เป็นเผด็จการรัฐสภาเหมือนในสมัยรัฐบาลพรรคเพื่อไทยอย่างแน่นอน” นายธนกร กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติ ผนึกกำลังอาสาสมัครคุมประพฤติจังหวัดสุโขทัย พร้อมขานรับนโยบายของ รัฐมนตรีว่าการกระทรวงยุติธรรม
วันจันทร์ที่ 2 สิงหาคม 2564
กระทรวงยุติธรรม โดยกรมคุมประพฤติ ผนึกกําลังอาสาสมัครคุมประพฤติจังหวัดสุโขทัย พร้อมขานรับนโยบายของ รัฐมนตรีว่าการกระทรวงยุติธรรม
กระทรวงยุติธรรม โดยกรมคุมประพฤติ ผนึกกําลังอาสาสมัครคุมประพฤติจังหวัดสุโขทัย บรรยายให้ความรู้เรื่องสมุนไพร  “ฟ้าทะลายโจร” พร้อมขานรับนโยบายของ รัฐมนตรีว่าการกระทรวงยุติธรรม
กรมคุมประพฤติผนึกกําลังอาสาสมัครคุมประพฤติจังหวัดสุโขทัย พร้อมขานรับนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรมที่ให้ความสําคัญกับการปลูกสมุนไพรฟ้าทะลายโจร ถือเป็นพืชเศรษฐกิจที่ควรผลักดันและเร่งปลูกให้มีผลผลิตไม่ขาดตลาดเพื่อเป็นเศรษฐกิจแบบพึ่งพาตนเอง จึงดําเนินการจัดโครงการจิตอาสาทําความดีร่วมปลูกต้นฟ้าทะลายโจรในแปลงสาธิตการปลูกพืชสมุนไพร (ต้นฟ้าทะลายโจร) ของสํานักงานคุมประพฤติจังหวัดสุโขทัย โดยมีอาสาสมัครสาธารสุขประจําหมู่บ้าน (อสม.) เป็นวิทยากรบรรยายให้ความรู้เรื่อง “สรรพคุณและวิธีปลูกต้นฟ้าทะลายโจร” ให้กับผู้เข้าร่วมโครงการ เพื่อประโยชน์ในการให้ความรู้แก่ผู้มารับบริการของสํานักงานคุมประพฤติฯ พร้อมทั้งมอบพันธุ์ต้นกล้าฟ้าทะลายโจรแก่ผู้เข้าร่วมโครงการฯ นําไปปลูกที่บ้านของตนเอง และเป็นการประชาสัมพันธ์เชิญชวนพร้อมทั้งส่งเสริมให้คนในชุมชนรวมพลังให้ความสําคัญกับการปลูกพืชสมุนไพร เช่น ฟ้าทะลายโจร ซึ่งเป็นสมุนไพรที่มีสรรพคุณในการรักษา
นอกจากนี้ อาสาสมัครคุมประพฤติจังหวัดอุบลราชธานี ร่วมปลูกพืชสมุนไพร จํานวน 20 ชนิด เช่น ฟ้าทะลายโจร กระขาย ขมิ้นชัน และสมุนไพรอื่นๆ ในการจัดกิจกรรม “ลงแขกดํานาตามรอยเศรษฐกิจพอเพียง” ณ ศูนย์การเรียนรู้หลักปราชญาเศรษฐกิจพอเพียง (โคก หนอง นา โมเดล) ศูนย์พุทธธรรมหลวงปู่มั่น ภูริทัตโน (อุทยานบึงบัว) การจัดกิจกรรมครั้งนี้ มีการป้องกันตามมาตรการการเฝ้าระวัง ป้องกัน และควบคุมโรคติดต่อเชื้อไวรัสโคโรนา2019 (covid-19
รัฐบาลไทย-ข่าวทำเนียบรัฐบาล-หากไม่ได้รับความเป็นธรรม ขอความช่วยเหลือจากศูนย์ดำรงธรรม โทรฟรี 1567
วันพฤหัสบดีที่ 7 กรกฎาคม 2565
หากไม่ได้รับความเป็นธรรม ขอความช่วยเหลือจากศูนย์ดํารงธรรม โทรฟรี 1567
...
รัฐบาลไทย-ข่าวทำเนียบรัฐบาล-เริ่มแล้ว ผู้ป่วยโควิดใช้สิทธิประกันสังคม รับยาจากร้านเครือข่าย สปสช.
วันศุกร์ที่ 5 สิงหาคม 2565
เริ่มแล้ว ผู้ป่วยโควิดใช้สิทธิประกันสังคม รับยาจากร้านเครือข่าย สปสช.
รองโฆษกรัฐบาล เผยเริ่มแล้ว ผู้ป่วยโควิดใช้สิทธิประกันสังคม รับยาจากร้านเครือข่าย สปสช.
วันนี้ (5 ส.ค.65) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เพื่อให้การดูแลประชาชนผู้ติดเชื้อโควิด19 เป็นไปอย่างทั่วถึงและรวดเร็ว ตามข้อสังการนายกรัฐมนตรี ขณะนี้ทางสํานักงานหลักประกันสุขภาพแห่งชาติ (สปสช.) ได้จัดระบบสําหรับผู้ป่วยสิทธิประกันสังคม (อาการไม่รุนแรง) สามารถรับยาโควิด19 แบบเจอ-แจก-จบ จากร้านยาที่ร่วมโครงการกับ สปสช.ทั่วประเทศได้แล้ว หลังจากที่ก่อนหน้านี้ เปิดรับเฉพาะผู้ป่วยโควิดสิทธิบัตรทองเท่านั้น
สําหรับขั้นตอนรับยาที่ร้านยา มีดังนี้
1.ผู้ที่ตรวจ ATK ขึ้น 2 ขีด (ทั้งสิทธิประกันสังคมและสิทธิบัตรทอง 30 บาท) ไม่มีอาการหรือมีอาการไม่รุนแรง ไม่ใช่ผู้พิการหรือผู้ป่วยติดเตียง และไม่ใช่กลุ่ม 608 (ผู้สูงอายุมากกว่า 60 ปี, ผู้ป่วย 7 โรคเรื้อรัง โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมอง โรคอ้วน โรคมะเร็ง และโรคเบาหวาน และหญิงตั้งครรภ์)
2.โทรติดต่อร้านยาที่เข้าร่วมโครงการ เพื่อส่งผลตรวจ ATK คู่กับบัตรประชาชนผ่านไลน์ของร้านยา โดยไม่จําเป็นต้องเดินทางมาที่ร้านยา
3.ร้านยาซักประวัติข้อมูลทั่วไป แนะนําและให้คําปรึกษาการใช้ยา
4.ไม่มีการจัดส่งยาทางไปรษณีย์ ผู้ป่วยไม่ควรมารับยาที่ร้านเอง แนะนําให้ญาติหรือคนอื่นมารับแทน
ทั้งนี้ ผู้ป่วยโควิดทั้งสิทธิประกันสังคมและสิทธิบัตรทอง สามารถตรวจสอบรายชื่อร้านยาที่เข้าร่วมโครงการกับ สปสช. ได้ที่ https://www.nhso.go.th/downloads/197
---------------
รัฐบาลไทย-ข่าวทำเนียบรัฐบาล-“ชัยวุฒิ” เผยเตรียมยกระดับไปรษณีย์ไทยเป็น HUB ด้านการขนส่งในอินโดจีน
วันพฤหัสบดีที่ 16 ธันวาคม 2564
“ชัยวุฒิ” เผยเตรียมยกระดับไปรษณีย์ไทยเป็น HUB ด้านการขนส่งในอินโดจีน
“ชัยวุฒิ” เผยเตรียมยกระดับไปรษณีย์ไทยเป็น HUB ด้านการขนส่งในอินโดจีน
รมว.ดิจิทัลเพื่อเศรษฐกิจเเละสังคม เผย ฝรั่งเศสชวนไทยทําข้อตกลงร่วมกันเพื่อผลักดันไทยเป็นHUBการขนส่งในภูมิภาคอินโดจีน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นผู้แทนรัฐบาลไทยเข้าเยี่ยมชมการดําเนินงานของศูนย์คัดแยกพัสดุไปรษณีย์ "Le Thillay Sorting Centre" ของ Colissimo ซึ่งเป็นหน่วยงานภายใต้ La Poste Groupe ของการไปรษณีย์ฝรั่งเศส พร้อมด้วย นายรัฐพล ภักดีภูมิ ประธานกรรมการ บริษัท ไปรษณีย์ไทย จํากัด เเละ นายดนันท์ สุภัทรพันธุ์ กรรมการผู้จัดการใหญ่ บริษัทไปรษณีย์ไทย จํากัด โดยมี นาย Christophe Demailly, Director, International and Overseas Territories, Parcel BU และนาง Yan JIN ZHUANG, Head of Asia Pacific, Middle East, Africa and Americas ของการไปรษณีย์ฝรั่งเศสให้การต้อนรับ ทั้งนี้ รมว.ดิจิทัลฯ เปิดเผยภายหลังการเยี่ยมชมกระบวนการปฏิบัติงาน ด้วยเทคโนโลยีที่ทันสมัยรวดเร็วของศูนย์คัดแยกดังกล่าว ทางการไปรษณีย์ฝรั่งเศสได้แสดงความสนใจที่จะร่วมมือกับบริษัทไปรษณีย์ไทย จํากัด เพื่อศึกษาความเป็นไปได้ในการเสริมสร้างโอกาสในการทําธุรกิจร่วมกันในเรื่องต่างๆ โดยเฉพาะอย่างยิ่งการเป็นพันธมิตรกับไทยเพื่อขยายโอกาสทางตลาดของฝรั่งเศสมายังภูมิภาคอินโดจีนและการผลักดันให้ไทยกลายเป็นศูนย์กลาง (HUB) ในการกระจายสินค้าและพัสดุไปยังภูมิภาคดังกล่าวซึ่งประกอบด้วย ลาว พม่า กัมพูชา เวียดนาม
ทั้งนี้ การไปรษณีย์ฝรั่งเศสหรือ La Poste Groupe จัดเป็นไปรษณีย์ที่ใหญ่ติดอันดับ 1 ใน 5 ของโลก เเละเป็นอันดับ 1 ของยุโรป จากยอดการส่งสินค้าในยุโรป ทําให้มีกําไรต่อปี อยู่ประมาณ 3,100 ล้านยูโร มีพนักงาน 249,000 คน เเละเจ้าหน้าที่นําจ่าย 64,000 คน
********************
รัฐบาลไทย-ข่าวทำเนียบรัฐบาล-กรมทางหลวงเร่งขยายทางหลวง 1021 ตอน อำเภอเชียงคำ จังหวัดพะเยา - อำเภอเทิง จังหวัดเชียงราย เป็น 4 ช่องจราจร
วันจันทร์ที่ 8 สิงหาคม 2565
กรมทางหลวงเร่งขยายทางหลวง 1021  ตอน อําเภอเชียงคํา  จังหวัดพะเยา - อําเภอเทิง จังหวัดเชียงราย เป็น  4  ช่องจราจร
รองรับถนนสายเศรษกิจ R3A เชื่อมโยงการคมนาคมกลุ่มประเทศอนุภาคลุ่มแม่น้ําโขง คืบหน้ากว่า 80%  แล้วเสร็จพฤศจิกายน 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้รับมอบนโยบายการพัฒนาโครงสร้างพื้นด้านคมนาคมขนส่งปรับปรุงโครงสร้างพื้นฐานทางถนนในพื้นที่ภาคเหนือ พร้อมเร่งรัดติดตามโครงการก่อสร้างทางหลวงหมายเลข 1021 สาย อําเภอดอกคําใต้ - อําเภอเทิง ให้เป็นทางหลวงขนาด 4 ช่องจราจร เนื่องจากเดิมทางหลวงสายนี้มีขนาด 2 ช่องจราจร ไป - กลับ เป็นทางหลวงที่มีแนวเส้นทางพาดผ่านสภาพภูมิประเทศที่เป็นแนวเขาสลับกัน เส้นทางที่คดเคี้ยวไปมาทําให้การเดินทางไม่สะดวกและมีโอกาสเกิดอุบัติเหตุได้ง่าย โดยโครงการดังกล่าวจะช่วยรองรับปริมาณการจราจรที่เพิ่มมากขึ้น รวมทั้งเป็นเส้นทางสายเศรษฐกิจที่เชื่อมโยงโครงข่ายคมนาคมขนส่งระหว่างประเทศอนุภาคลุ่มแม่น้ําโขงผ่านสะพานมิตรภาพไทย - ลาวแห่งที่ 4 (เชียงของ - ห้วยทราย)
กรมทางหลวง (ทล.) โดยสํานักก่อสร้างทางที่ 1 จึงเร่งดําเนินโครงการก่อสร้างทางหลวงหมายเลข 1021 สาย อําเภอดอกคําใต้ (แม่ต๋ํา) - อําเภอเทิง ตอน อําเภอเชียงคํา - อําเภอเทิง โดยจุดเริ่มต้นโครงการอยู่ในพื้นที่ อําเภอดอกคําใต้ จังหวัดพะเยา และจุดสิ้นสุดโครงการอยู่ที่ อําเภอเทิง จังหวัดเชียงราย ระหว่าง กม. ที่ 59+200 - 100+019 ระยะทางรวม 37.019 กิโลเมตร แบ่งการก่อสร้างเป็น 3 ตอน คือ ตอน 1 ก่อสร้างเป็นช่วง ๆ ช่วง กม. ที่ 59+200 - 60+700 กม. ที่ 62+500 - 70+200 และ กม. ที่ 72+200 - 75+000 ระยะทาง 12 กิโลเมตร ตอน 2 ระหว่าง กม. ที่ 75+000 - กม. ที่ 86+000 ระยะทาง 11 กิโลเมตร และตอน 3 ระหว่าง กม. ที่ 86+000 - 100+019 ระยะทาง 14.019 กิโลเมตร ก่อสร้างขยายจากขนาด 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแอสฟัลต์คอนกรีตช่องจราจรกว้างช่องละ 3.50 เมตร ไหล่ทางข้างนอกกว้างข้างละ 2.50 ด้านในกว้าง 1.50 เมตร มีเกาะกลางแบริเออร์คอนกรีต รวมงานก่อสร้างสะพานคอนกรีตข้ามคลอง 28 แห่ง และก่อสร้างศาลาทางหลวงในบริเวณสองข้างทาง 24 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 2,046 ล้านบาท ปัจจุบันการก่อสร้างคืบหน้าประมาณ 80 % คาดว่าจะก่อสร้างแล้วเสร็จประมาณเดือนพฤศจิกายน ปี 2565
ทางหลวงสาย อําเภอเชียงคํา - อําเภอเทิง เป็นส่วนหนึ่งของทางหลวงหมายเลข 1021 สาย อําเภอดอกคําใต้ (แม่ต๋ํา) - อําเภอเทิง เริ่มต้นจากสี่แยกแม่ต๋ํา (ทางหลวงหมายเลข 1) บรรจบทางหลวงหมายเลข 1020 บริเวณ อําเภอเทิง จังหวัดเชียงราย ระยะทางรวมประมาณ 100.157 กิโลเมตร ทางหลวงสายนี้นับว่ามีความสําคัญเนื่องจากเป็นอีกเส้นทางในการเดินทางสู่สะพานมิตรภาพไทย - ลาวแห่งที่ 4 (เชียงของ - ห้วยทราย) เพื่อเชื่อมต่อไปยังเส้นทาง R3A ทางหลวงนานาชาติที่ที่เชื่อมโยงโครงข่ายคมนาคมขนส่งระหว่างประเทศระหว่างสาธารณรัฐประชาชนจีน สาธารณรัฐประชาธิปไตยประชาชนลาว และประเทศไทย
หากโครงการดังกล่าวแล้วเสร็จ เส้นทางสายนี้จะเป็นอีกเส้นทางที่สําคัญในการอํานวยความสะดวกให้กับประชาชนในพื้นที่แหล่งผลิตสินค้าทั้งภาคเกษตร ภาคขนส่งสินค้าและภาคท่องเที่ยวและการลงทุนแถบพื้นที่ชายแดน พร้อมรองรับการเปิดเส้นทาง R3A และโครงการสี่เหลี่ยมเศรษฐกิจไทย - ลาว - จีน และประชาคมเศรษฐกิจอาเซียน (AEC) ที่จะช่วยส่งเสริมเศรษฐกิจการค้าการขนส่งสินค้าระหว่างประเทศข้ามพรมแดนให้มีความสะดวกรวดเร็วยิ่งขึ้น
รัฐบาลไทย-ข่าวทำเนียบรัฐบาล-ตั้ง “ศูนย์ประสานงานต้านภัยโควิด-19 ทบ.” ช่วยผู้ติดเชื้อเข้าสู่ระบบรักษา
วันศุกร์ที่ 23 กรกฎาคม 2564
ตั้ง “ศูนย์ประสานงานต้านภัยโควิด-19 ทบ.” ช่วยผู้ติดเชื้อเข้าสู่ระบบรักษา
....
กองทัพบก จัดตั้ง “ศูนย์ประสานงานต้านภัยโควิด-19 ทบ.” เพื่อเป็นสื่อกลางช่วยผู้ติดเชื้อเข้าสู่ระบบรักษา ณ ศูนย์แรกรับและส่งต่อผู้ป่วยโควิด-19 ในพื้นที่ต่าง ๆ พร้อมติดตามความคืบหน้าอย่างต่อเนื่องจนกว่าผู้ติดเชื้อจะได้รับการรักษา รวมถึงกรณีที่โรงพยาบาลต้องการเคลื่อนย้ายผู้ติดเชื้อที่มีอาการไม่รุนแรงไปยังโรงพยาบาลสนามที่จัดเตรียมไว้
.
นอกจากนี้ ยังได้จัดเตรียมโรงพยาบาลสนาม โรงพยาบาลค่ายในจังหวัดต่าง ๆ 37 แห่งทั่วประเทศ ไว้รองรับผู้ติดเชื้อ ซึ่งประชาชนสามารถตรวจสอบที่ตั้งโรงพยาบาลของกองทัพบกได้ตามแผนที่ : google map คลิก https://bit.ly/3zbcaLw
.
ไม่เพียงเท่านั้น ประชาชนยังสามารถขอรับการช่วยเหลือได้ที่ศูนย์ประสานงานต้านภัยโควิด ทบ. โทร. 0 2270 5685-9 ตลอด 24 ชั่วโมง ทุกวันไม่เว้นวันหยุดราชการ หรือติดต่อหน่วยทหารของกองทัพบกใกล้บ้านทั่วประเทศ
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ศบค. คงมาตรการป้องกันควบคุมโควิด-19 ถึง 30 ก.ย. นี้
วันศุกร์ที่ 10 กันยายน 2564
ศบค. คงมาตรการป้องกันควบคุมโควิด-19 ถึง 30 ก.ย. นี้
....
นายธนกร วังบุญคงชนะ โฆษกรัฐบาล เผยผลการประชุม ศบค. วันนี้ (10 ก.ย. 64) ว่า นายกรัฐมนตรี ในฐานะ ผอ.ศบค. สั่งติดตามการแพร่ระบาดของเชื้อไวรัสโควิด-19 กลายพันธุ์สายพันธุ์ MU (มิว) เป็นหนึ่งในสายพันธุ์ที่ต้องเฝ้าระวัง ซึ่งขณะนี้ยังไม่พบการแพร่ระบาดในประเทศไทย
.
ขณะเดียวกัน ยังเห็นชอบเป้าหมายฉีดวัคซีนโควิด-19 ในเดือน ต.ค. 64 ให้ครอบคลุมประชากร อย่างน้อย 50% ทุกจังหวัด ขยายกลุ่มอายุตั้งแต่ 12 ปีขึ้นไป เพื่อเตรียมความพร้อมก่อนเปิดภาคเรียน และวางแผนให้เข็มกระตุ้นในผู้ที่ได้รับการฉีดวัคซีน Sinovac ที่ครบ 2 เข็มในช่วงมี.ค. – พ.ค. 64
.
รวมทั้งเห็นชอบคงมาตรการป้องกันควบคุมโรคตามระดับพื้นที่สถานการณ์ ถึง 30 ก.ย. 64 และคงมาตรการเคอร์ฟิว ในช่วงเวลา 21.00 - 04.00 น. คงมาตรการ WFH รวมถึงเพิ่มความเข้มข้นตามมาตรการ COVID Free Setting
.
อ่านเพิ่มเติม คลิกhttps://www.thaigov.go.th/news/contents/details/45707
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“กรมอุตุฯ” เตือน 31 จว. เจอฝน โดยเฉพาะภาคใต้ เสี่ยงน้ำท่วมฉับพลัน – น้ำป่าไหลหลาก
วันพฤหัสบดีที่ 4 พฤศจิกายน 2564
“กรมอุตุฯ” เตือน 31 จว. เจอฝน โดยเฉพาะภาคใต้ เสี่ยงน้ําท่วมฉับพลัน – น้ําป่าไหลหลาก
....
กรมอุตุนิยมวิทยา เผยการพยากรณ์อากาศในช่วงวันที่ 4 พ.ย. เป็นต้นไป พบภาคใต้ตอนล่างมีฝนตกหนักบางแห่ง จึงขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสม ซึ่งอาจเกิดน้ําท่วมฉับพลันและน้ําป่าไหลหลากได้
.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมราชทัณฑ์เร่งผลิต-ปลูกฟ้าทะลายโจรให้ได้ตามเป้า เผยเดือน ส.ค. จะผลิตได้ 4 ล้านเม็ด ย้ำผู้ติดเชื้อต้องลดลง เน้นใช้งบประมาณอย่างคุ้มค่า
วันศุกร์ที่ 13 สิงหาคม 2564
รัฐมนตรีว่าการกระทรวงยุติธรรม มอบกรมราชทัณฑ์เร่งผลิต-ปลูกฟ้าทะลายโจรให้ได้ตามเป้า เผยเดือน ส.ค. จะผลิตได้ 4 ล้านเม็ด ย้ําผู้ติดเชื้อต้องลดลง เน้นใช้งบประมาณอย่างคุ้มค่า
รัฐมนตรีว่าการกระทรวงยุติธรรม มอบกรมราชทัณฑ์เร่งผลิต-ปลูกฟ้าทะลายโจรให้ได้ตามเป้า เผยเดือนสิงหาคม จะผลิตได้ 4 ล้านเม็ด ย้ําผู้ติดเชื้อต้องลดลง เน้นทํางานเชิงรุกป้องกันปัญหาและใช้งบประมาณอย่างคุ้มค่า
เมื่อเวลา11.00น.นายสมศักดิ์ เทพสุทินรัฐมนตรีว่าการกระทรวงยุติธรรมประชุมผ่านระบบวีดีโอคอนเฟอเรนซ์ร่วมกับนายนิยมเติมศรีสุขรองปลัดกระทรวงยุติธรรมนายอายุตม์สินธพพันธุ์อธิบดีกรมราชทัณฑ์ผู้บริหารและผู้บัญชาการเรือนจําทั่วประเทศ
นายสมศักดิ์กล่าวว่าในเรื่องของการแพร่ระบาดเชื้อไวรัสโควิด-19ในเรือนจําเราต้องเน้นยาแผนไทยอย่างฟ้าทะลายโจรมากขึ้นเพราะจะไปเน้นยาแผนปัจจุบันคงไม่ไหวเพราะราคาแพงหากเราใช้เงินอย่างสุรุ่ยสุร่ายค่าใช้จ่ายจะสูงเราจะต้องเน้นกึ่งป้องกันกึ่งรักษาขอฝากอธิบดีช่วยกวดขันหากไม่มีฟ้าทะลายโจรในแต่ละเรือนจําเลยถือว่าสุรุ่ยสุร่ายนอกจากนี้ยังต้องมีสต๊อกไว้ส่วนกลางด้วยเราไม่จําเป็นต้องทํางานหนักโดยการไล่ตามปัญหาแต่เราต้องใช้วิธีการดักเอาใจใส่ผู้ใต้บังคับบัญชาและผู้ต้องขังเราจะรู้ว่าโรคเคลื่อนเข้ามาหาเราต้องเตรียมดักโรคเอาไว้คนที่ติดเชื้อน้อยอาการไม่หนักก็รีบรักษาให้หายนอกจากนี้ตนได้รับรายงานว่ามียาฟ้าทะลายโจรสํารองในเรือนจําทั้งหมด4 ล้านกว่าแคปซูลยังขาดอีกประมาณ10กว่าล้านแคปซูลซึ่งกําลังเร่งหาและผลิตให้ได้ตามเป้าหมายที่เราวางไว้โดยภายในเดือนส.ค.นี้เรือนจําจะผลิตได้ทั้งหมด4ล้านแคปซูล
นายสมศักดิ์กล่าวอีกว่ายังมีอีกหลายเรือนจําที่ยังไม่มียาสํารองในบัญชียังเป็นศูนย์ขอให้ไปติดตามเร่งรัดอาจจะรายงานยังไม่ครบหรือยังไม่ได้กรอกรายงานจํานวนเข้ามาสัปดาห์หน้าเราจะมาดูอีกครั้งในส่วนของการปลูกและการผลิตเองในแต่ละเรือนจําขณะนี้ตนได้กําชับให้แต่ละเรือนจําปลูกและผลิตโดยเร็วให้เตรียมวัตถุดิบพร้อมไว้ซึ่งในเดือนนี้จะได้รับปลอกแคปซูล8ล้านเม็ดซึ่งจะแจกจ่ายให้กับแต่ละเรือนจํานําไปผลิตนอกจากนี้ในการปลูกขอให้ศึกษาวิธีการให้ดีใน1ไร่จะปลูกได้ประมาณ20,000 - 25,000ต้นซึ่งจะได้ผงประมาณเกือบ500กิโลกรัมซึ่ง1กก.จะผลิตยาได้240แคปซูลหากเรือนจําไหนมีที่ดินน้อยปลูกก็ให้ปลูกติดกันถี่ๆน่าจะพอใช้ในเรือนจําช่วยผู้ต้องขังที่ติดเชื้อได้โดยการรับให้ยาฟ้าทะลายโจรกับผู้มีอาการต้องสงสัย
"ผมมั่นใจข้อมูลการใช้ฟ้าทะลายโจรรักษาผู้ต้องขังของกรมราชทัณฑ์และสังคมก็มั่นใจในข้อมูลของเราเราต้องเอาใจใส่ดูแลโดยเฉพาะกลุ่มเสี่ยงจะลดอัตราการเสียชีวิตวันนี้เราอยู่เหมือนในภาวะสงครามผบ.เรือนจําทั้งหลายต้องใส่ใจตนจะตามงานในสัปดาห์หน้าอีกครั้งและขอให้ผู้มีความรู้ทางด้านแพทย์ศึกษาการบริหารการใช้ยาต่างๆอย่างไรให้มีคุณค่ามากที่สุดผู้ติดเชื้อในเรือนจําต้องน้อยลงไปเรื่อยๆเพราะเราประชุมและทํางานกันอย่างแข็งขันต้องได้ผลพวกท่านเป็นผบ.ที่มีอํานาจสูงต้องทําให้ได้เพราะไม่ใช่เรื่องยากต้องหมั่นสังเกตผู้ใต้บังคับบัญชาด้วย"นายสมศักดิ์กล่าว
รัฐบาลไทย-ข่าวทำเนียบรัฐบาล-นายกรัฐมนตรี อวยพรคนไทยเนื่องในเทศกาลปีใหม่ ขอให้มีความสุข บ้านเมืองสงบ ก้าวข้ามผ่านสถานการณ์การแพร่ระบาดของโควิด-19 เชิญชวนสวดมนต์ข้ามปีเพื่อความเป็นสิริมงคลในการเริ่มต้นปี 2565
วันอังคารที่ 21 ธันวาคม 2564
นายกรัฐมนตรี อวยพรคนไทยเนื่องในเทศกาลปีใหม่ ขอให้มีความสุข บ้านเมืองสงบ ก้าวข้ามผ่านสถานการณ์การแพร่ระบาดของโควิด-19  เชิญชวนสวดมนต์ข้ามปีเพื่อความเป็นสิริมงคลในการเริ่มต้นปี 2565
นายกรัฐมนตรี อวยพรคนไทยเนื่องในเทศกาลปีใหม่ ขอให้มีความสุข บ้านเมืองสงบ ก้าวข้ามผ่านสถานการณ์การแพร่ระบาดของโควิด-19  เชิญชวนสวดมนต์ข้ามปีเพื่อความเป็นสิริมงคลในการเริ่มต้นปี 2565 อีกด้วย
วันนี้ (21 ธันวาคม 2564) เวลา 08.45 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมร่วมประชาสัมพันธ์การจัดกิจกรรมเทศกาลส่งท้ายปีเก่า ต้อนรับปีใหม่ 2565 (Amazing Thailand Countdown 2022 – Amazing New Chapters) โดยมีรัฐมนตรีว่าการกระทรวงการท่องเที่ยวและกีฬา ผู้ว่าการการท่องเที่ยวแห่งประเทศไทย กล่าวรายงานถึงการจัดกิจกรรมเทศกาลส่งท้ายปีเก่าใน 5 พื้นที่ท่องเที่ยว ประกอบไปด้วย จ.ภูเก็ต จ.เชียงใหม่ จ.ระยอง จ.นครราชสีมา และ จ.พระนครศรีอยุธยา เพื่อให้กระตุ้นให้เกิดการท่องเที่ยวภายในประเทศ สร้างรายได้แก่ชาวบ้านในพื้นที่ พร้อมทั้งสร้างความเชื่อมั่นในการท่องเที่ยวควบคู่ไปกับการป้องกันการแพร่ระบาดของโรคตามมาตรฐาน SHA ด้วย ในโอกาสนี้ นายกรัฐมนตรีกล่าวอวยพรเนื่องในเทศกาลปีใหม่ โดยขอให้ประชาชนคนไทยทุกคนมีความสุข บ้านเมืองสงบ ขอให้ทุกคนก้าวข้ามผ่านสถานการณ์การแพร่ระบาดของโควิด-19 ไปด้วยกัน
จากนั้น นายกรัฐมนตรียังร่วมประชาสัมพันธ์กิจกรรมของขวัญปีใหม่ พ.ศ. 2565 ที่กระทรวงวัฒนธรรมมอบให้แก่ประชาชน โดยรัฐมนตรีว่าการกระทรวงวัฒนธรรม นําคณะเด็กเยาวชน นักแสดงศิลปวัฒนธรรมเด็กเยาวชน แสดงโขนแด่นายกรัฐมนตรี พร้อมประชาสัมพันธ์กิจกรรมสวดมนต์ข้ามปี ทั้งในประเทศและต่างประเทศ กิจกรรมเยี่ยมชมแหล่งเรียนรู้เชิงสร้างสรรค์ทางศิลปวัฒนธรรมและประวัติศาสตร์ กิจกรรมทางศิลปวัฒนธรรม ส่งความสุขแบบไทย และกิจกรรมท่องเที่ยววัฒนธรรม ท่องเที่ยววิถีใหม่ โดยนายกรัฐมนตรีชื่นชมเด็กและเยาวชนที่มีความสามารถ ขอให้ร่วมกันรักษาวัฒนธรรมของประเทศไทยที่มีความเป็นเอกลักษณ์ พร้อมยังเชิญชวนประชาชนทุกคนสวดมนต์ข้ามปีเพื่อความเป็นสิริมงคลในการเริ่มต้นปี 2565 อีกด้วย
ในตอนท้าย นายกรัฐมนตรีได้เยี่ยมชมผลิตภัณฑ์สมุนไพร เพื่อประชาสัมพันธ์การจัดงานมหกรรมสมุนไพรแห่งชาติ และการประชุมวิชาการประจําปี การแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 18 โดยรัฐมนตรีช่วยว่าการกระทรวงสาธารณสุข มอบกระเช้าผลิตภัณฑ์สมุนไพรไทยแด่นายกรัฐมนตรี ซึ่งเป็นสินค้าภายใต้แนวคิด “กัญชานําไทย สมุนไพรสร้างชาติ” เพื่อยกระดับการแพทย์แผนไทย การแพทย์พื้นบ้าน และการแพทย์ทางเลือก โดยนายกรัฐมนตรีให้ความสนใจและสอบถามถึงผลิตภัณฑ์จากสมุนไพรที่ได้มีการแปรรูปและออกแบบผลิตภัณฑ์ให้มีความน่าสนใจ พร้อมแนะให้มีการปลูกต้นฟ้าทะลายโจรและพืชสมุนไพรไทยอื่น ๆ สําหรับใช้ในครัวเรือนและสามารถจําหน่ายสร้างรายได้อีกทางหนึ่งด้วย
รัฐบาลไทย-ข่าวทำเนียบรัฐบาล-รัฐบาลพบข้อร้องเรียนชุดตรวจ ATK ราคาพุ่ง หลังความต้องการใช้สูงขึ้น นายกรัฐมนตรีมอบกระทรวงพาณิชย์ติดตามใกล้ชิดวางแนวทางสกัดการเอาเปรียบประชาชน
วันศุกร์ที่ 7 มกราคม 2565
รัฐบาลพบข้อร้องเรียนชุดตรวจ ATK ราคาพุ่ง หลังความต้องการใช้สูงขึ้น นายกรัฐมนตรีมอบกระทรวงพาณิชย์ติดตามใกล้ชิดวางแนวทางสกัดการเอาเปรียบประชาชน
รัฐบาลพบข้อร้องเรียนชุดตรวจ ATK ราคาพุ่ง หลังความต้องการใช้สูงขึ้น นายกรัฐมนตรีมอบกระทรวงพาณิชย์ติดตามใกล้ชิดวางแนวทางสกัดการเอาเปรียบประชาชน
วันที่ 7 ม.ค 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้รัฐบาลได้รับข้อร้องเรียนจากหลายช่องทางเกี่ยวกับราคาชุดตรวจโควิด Rapid Antigen Test Kit (ATK) ด้วยตนเอง ที่ได้ปรับตัวเพิ่มขึ้น ทั้งในส่วนที่ขายในร้านขายยา และร้านค้าออนไลน์ เนื่องจากมีความต้องการใช้เพื่อการตรวจคัดกรองมากขึ้น ทั้งในช่วงเทศกาลปีใหม่ที่ใช้สําหรับคัดกรองก่อนเข้าร่วมกิจกรรมที่มีการรวมกลุ่ม และหลังเทศกาลปีใหม่ที่มีแนวโน้มการระบาดเพิ่มขึ้น
ทั้งนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายไปยังกระทรวงพาณิชย์ให้ติดตามเรื่องนี้อย่างใกล้ชิด หากพบว่ามีการฉวยโอกาสขึ้นราคาก็ให้ดําเนินการตามกฎหมาย พร้อมกับวางแนวทางป้องกันไม่เกิดการเอารัดเอาเปรียบประชาชนที่อยู่ในช่วงยากลําบาก
น.ส.ไตรศุลี กล่าวว่า นายกรัฐมนตรีขอให้กระทรวงพาณิชย์ร่วมกับหน่วยงานที่เกี่ยวข้องดําเนินการเช่นเดียวกับช่วงแรกที่รัฐบาลอนุญาตให้ใช้ชุดตรวจ ATK แล้วมีปัญหาชุดตรวจราคาสูง โดยกระทรวงพาณิชย์ได้ร่วมกับหน่วยงานเกี่ยวข้อ อาทิ กระทรวงสาธารณสุข สํานักนายกรัฐมนตรี กระทรวงการคลัง และสํานักงานตํารวจแห่งชาติ ตั้งคณะทํางานเพื่อทําหน้าที่ติดตาม วิเคราะห์สถานการณ์ซื้อขายชุดตรวจ ATK นําไปสู่การวางมาตรการต่างๆ เพื่อให้มีการขายที่เป็นธรรม เปิดให้มีการแข่งขันสูงขึ้น ให้จําหน่ายผ่านช่องทางที่หลากหลายขึ้น ซึ่งได้ช่วยแก้ไขปัญหาและราคาชุดตรวจ ATK ต่ําลงมากจนประชาชนสามารถเข้าถึงในวงกว้างและกลายเป็นกลไกการตรวจคัดกรองและนําผู้ป่วยเข้าสู่การรักษาได้รวดเร็ว ลดการเสียชีวิต จํากัดวงจรการระบาด
“ชุดตรวจ ATK เป็นเครื่องมือช่วยคัดกรองที่สําคัญ นอกจากกระทรวงพาณิชย์ต้องติดตาม แก้ไขและป้องกันปัญหาเรื่องราคาแล้ว นายกรัฐมนตรียังขอความร่วมมือผู้ขายอย่าฉวยโอกาสเอาเปรียบประชาชน ขอให้ทําธุรกิจอย่างเป็นธรรม โดยภาครัฐมีกลไกติดตามการค้าขายในทุกช่องทางหากพบมีการเอารัดเอาเปรียบ ค้าขายไม่เป็นธรรมจะต้องถูกลงโทษตามกฎหมาย”น.ส.ไตรศุลี กล่าว
----------------------
รัฐบาลไทย-ข่าวทำเนียบรัฐบาล-สธ.พัฒนา “หมอพร้อม” แจ้งเตือนนัดหมายฉีดวัคซีนโควิดเข็มกระตุ้น
วันอาทิตย์ที่ 19 ธันวาคม 2564
สธ.พัฒนา “หมอพร้อม” แจ้งเตือนนัดหมายฉีดวัคซีนโควิดเข็มกระตุ้น
กระทรวงสาธารณสุข พัฒนา “หมอพร้อม” แจ้งเตือนนัดหมายฉีดวัคซีนโควิดเข็มกระตุ้น ย้ําหากมีประชาชนวอล์กอินมาให้ฉีดได้
วันนี้ (19 ธันวาคม 2564) นพ.ธงชัย กีรติหัตถยากร รองปลัดกระทรวงสาธารณสุข กล่าวว่า กระทรวงสาธารณสุขมีนโยบายฉีดวัคซีนเข็มกระตุ้นให้แก่ประชาชนที่ฉีดวัคซีนโควิด19 ครบ 2 เข็มตามช่วงระยะเวลาที่กําหนด โดยล่าสุด ผู้ที่ฉีดวัคซีนทั้งสูตรเดี่ยวและสูตรไขว้ครบ 2 เข็ม ช่วงเดือนสิงหาคม-กันยายน 2564 สามารถเข้ารับการฉีดวัคซีนเข็มกระตุ้นในเดือนธันวาคมนี้ และผู้ที่ฉีดครบช่วงเดือนกันยายน-ตุลาคม 2564 สามารถเข้ารับเข็มกระตุ้นได้ช่วงเดือนมกราคม 2565 โดยการนัดหมายฉีดวัคซีนเข็มกระตุ้น ได้ให้พัฒนาแพลตฟอร์ม “หมอพร้อม” เพื่อแจ้งเตือนและนัดหมายประชาชน เนื่องจากมีฐานข้อมูลของผู้รับวัคซีนในระบบอยู่แล้ว รวมถึงให้โรงพยาบาลทุกแห่งใช้ข้อมูลในระบบหมอพร้อมในการนัดหมายและประชาสัมพันธ์เชิญชวนประชาชนมารับวัคซีนเข็มกระตุ้นส่วนกรณีมีผู้วอล์กอินมาถึงโรงพยาบาลแล้ว ให้โรงพยาบาลดําเนินการฉีดวัคซีนให้ได้เลย ไม่ต้องนัดหมายมาใหม่
ทั้งนี้ ปัจจุบันมีผู้ใช้งานระบบหมอพร้อมจํานวน21.6 ล้านคน เป็นผู้ใช้งานผ่าน Line OA 9.2 ล้านคน ผ่านแอปพลิเคชัน 18 ล้านคน และใช้งานทั้ง 2 รูปแบบ 5.6 ล้านคน ผลสํารวจการใช้งานหมอพร้อมพบว่า มีความพึงพอใจมาก72% โดย 75% รู้สึกว่าดี มีประโยชน์ และความถี่ที่ได้รับข้อมูลกําลังดี โดยข้อมูลที่ต้องการจากหมอพร้อมคือ ข้อมูลวัคซีนและการป้องกันเชื้อโควิด 78% ข้อมูลบริการด้านสาธารณสุข สิทธิประโยชน์รักษาพยาบาล 77% ส่วนบริการที่ต้องการ คือ ตรวจสอบสิทธิการรักษา การแจ้งเตือนฉีดวัคซีน นัดตรวจคลินิกต่างๆ ในโรงพยาบาล ออกใบรับรองสุขภาพดิจิทัล (Digital Health Pass) ใบรับรองแพทย์ เป็นต้น
************************************19 ธันวาคม 2564
รัฐบาลไทย-ข่าวทำเนียบรัฐบาล-นายกฯ ร่วมส่งกำลังใจเชียร์นักกีฬาไทย เข้าแข่งขันในโอลิมปิกและพาราลิมปิก “Tokyo 2020 Olympics” ณ กรุงโตเกียว ประเทศญี่ปุ่น
วันศุกร์ที่ 23 กรกฎาคม 2564
นายกฯ ร่วมส่งกําลังใจเชียร์นักกีฬาไทย เข้าแข่งขันในโอลิมปิกและพาราลิมปิก “Tokyo 2020 Olympics” ณ กรุงโตเกียว ประเทศญี่ปุ่น
นายกฯ ร่วมส่งกําลังใจเชียร์นักกีฬาไทย เข้าแข่งขันในโอลิมปิกและพาราลิมปิก “Tokyo 2020 Olympics” ณ กรุงโตเกียว ประเทศญี่ปุ่น
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามกําหนดการแข่งขันกีฬาโอลิมปิกเกมส์ ครั้งที่ 32 และพาราลิมปิกเกมส์ ครั้งที่ 16 ณ กรุงโตเกียว ประเทศญี่ปุ่น พร้อมให้กําลังใจนักกีฬา และเชิญชวนชาวไทยส่งแรงเชียร์นักกีฬาไทยให้คว้าชัยชนะในการแข่งขันครั้งนี้ ให้มากที่สุด
นายอนุชาฯ เปิดเผยว่า การแข่งขันกีฬาโอลิมปิกเกมส์ ครั้งที่ 32 จะจัดขึ้นระหว่างวันที่ 23 กรกฎาคม – 8 สิงหาคม 2564 และพาราลิมปิกเกมส์ ครั้งที่ 16 ระหว่างวันที่ 24 สิงหาคม - 5 กันยายน 2564 ณ กรุงโตเกียว ประเทศญี่ปุ่น ภายใต้ชื่อ “Tokyo 2020 Olympics” ซึ่งมีนักกีฬาจาก 206 ประเทศ จํานวนกว่า 11,000 คนเข้าร่วมการแข่งขัน จัดการแข่งขันทั้งหมด 33 ชนิดกีฬา ในสนามกีฬา 42 แห่งทั่วประเทศญี่ปุ่น และประเทศไทยจัดทัพนักกีฬาโอลิมปิกไทยซึ่งผ่านการควอลิฟาย (qualify) โอลิมปิกเกมส์ จํานวน 41 คน เป็นนักกีฬาชาย 15 คน นักกีฬาหญิง 26 คน และเจ้าหน้าที่ที่เกี่ยวข้องรวมทั้งสิ้น 74 คน ในครั้งนี้ด้วย
ทั้งนี้ นายกรัฐมนตรีได้ฝากกําลังใจ และอวยพรไปยังทัพนักกีฬาทุกคนและทีมงานที่เกี่ยวข้องจะเดินทางไปเข้าร่วมการแข่งขันในครั้งนี้ ขอบคุณความตั้งใจ ความมุ่งมั่น ที่ร่วมกันฝึกซ้อมแม้ในสถานการณ์ที่มีความท้าทายมากกว่าสถานการณ์ปกติ ขอให้ประสบความสําเร็จตามเป้าหมายที่ตั้งใจไว้เพื่อนําชื่อเสียงกลับมาสู่ประเทศไทย และไม่ว่าจะได้รับเหรียญจากการแข่งขันหรือไม่ก็ตาม นายกรัฐมนตรีเชื่อมั่นว่า นักกีฬาไทยทุกคนจะเป็นต้นแบบ เป็นแรงผลักดันให้แก่เยาวชนในด้านความมุ่งมั่นที่จะพัฒนาความสามารถและฝึกฝนตนเองต่อไปในอนาคต พร้อมเน้นย้ําให้นักกีฬาปฏิบัติตามมาตรการสาธารณสุขของประเทศเจ้าภาพอย่างเคร่งครัด เพื่อความปลอดภัย ซึ่งจะเป็นตัวอย่างที่ดีแก่ประเทศอื่น ๆ ด้วยเช่นกัน ทั้งนี้ การแข่งขันกีฬาโอลิมปิกเกมส์ 2020 มีกีฬา 6 ชนิดที่เพิ่งได้รับการบรรจุเข้ามาหรือได้รับการบรรจุกลับเข้ามาใหม่อีกครั้ง ได้แก่ 1. เบสบอล (ชาย) 2.ซอฟต์บอล (หญิง) 3. คาราเต้ 4. ปีนหน้าผา (sport climbing) 5. กระดานโต้คลื่น (surfing) และ 6. สเก็ตบอร์ด (skateboarding) และในส่วนของ กีฬาพาราลิมปิกเกมส์ 2020 มีกีฬา 2 ชนิดที่บรรจุเข้ามาใหม่ ได้แก่ เทควันโด และแบดมินตัน
อนึ่ง การแข่งขันกีฬาโอลิมปิกเกมส์ 2020 ถือเป็นครั้งแรกในประวัติศาสตร์วงการกีฬาที่จะจํากัดจํานวนผู้เข้าชมและใช้การถ่ายทอดสดการแข่งขันเป็นหลัก เนื่องจากสถานการณ์การแพร่ระบาดของโรคโควิด-19 โดยจะมีพิธีเปิด Tokyo 2020 Olympics และเริ่มการแข่งขันในวันที่ 23 กรกฎาคม 2564 เป็นวันแรก ได้แก่ โปรแกรมการแข่งขันกีฬาขี่ม้า , เรือพาย และยิงปืน ซึ่งประชาชนสามารถรับชมและให้กําลังใจนักกีฬาไทยได้ผ่านช่องทางต่างๆ
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมผลการดำเนินงานด้านเกษตรมูลค่าสูง ณ บ้านท่าเยี่ยม อำเมืองสกลนคร ชื่นชมกลุ่มผู้เลี้ยงโคมีความเข้มแข็ง แนะรับฟังข้อมูลมาประยุกต์ใช้ พัฒนาคุณภาพให้ดียิ่งขึ้น
วันพุธที่ 15 มิถุนายน 2565
นายกรัฐมนตรีตรวจเยี่ยมผลการดําเนินงานด้านเกษตรมูลค่าสูง ณ บ้านท่าเยี่ยม อําเมืองสกลนคร ชื่นชมกลุ่มผู้เลี้ยงโคมีความเข้มแข็ง แนะรับฟังข้อมูลมาประยุกต์ใช้ พัฒนาคุณภาพให้ดียิ่งขึ้น
นายกรัฐมนตรีตรวจเยี่ยมผลการดําเนินงานด้านเกษตรมูลค่าสูง ณ บ้านท่าเยี่ยม อําเมืองสกลนคร ชื่นชมกลุ่มผู้เลี้ยงโคมีความเข้มแข็ง แนะรับฟังข้อมูลมาประยุกต์ใช้ พัฒนาคุณภาพให้ดียิ่งขึ้น
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (15 มิถุนายน 2565) เวลา 14.00 น. ณ บ้านท่าเยี่ยม อําเมืองสกลนคร จังหวัดสกลนคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมผลการดําเนินงานด้านเกษตรมูลค่าสูง โดยจังหวัดสกลนครได้กําหนดเป้าหมายในการพัฒนาการเกษตรและอุตสาหกรรมการเกษตรด้วยนวัตกรรมที่มีมูลค่าสูง ในด้านการพัฒนาปศุสัตว์ ได้มีการส่งเสริมการเลี้ยงสัตว์เศรษฐกิจที่สําคัญ ได้แก่ 4 ดํามหัศจรรย์แห่งศูนย์ฯ ภูพาน (ไก่ดําภูพาน สุกรภูพาน โคดําภูพาน และกระต่ายดําภูพาน) ซึ่งพัฒนาโดยศูนย์ศึกษาการพัฒนาภูพานอันเนื่องมาจากพระราชดําริและหน่วยงานที่เกี่ยวข้อง รวมทั้งโคขุนโพนยางคํา และแพะเนื้อ แพะนมที่มีคุณภาพสูง สามารถสร้างชื่อเสียงให้กับจังหวัดและสร้างรายได้ให้กับเกษตรกรในพื้นที่
โอกาสนี้ นายกรัฐมนตรีได้ทักทายให้กําลังใจผู้เลี้ยงโคเนื้อ พร้อมให้อาหารโค โดยตัวแทนผู้เลี้ยงโคเนื้อขอรับการสนับสนุนนักวิชาการเข้ามาให้ความรู้ด้านต่าง ๆ เช่น การแปรูป การพัฒนาคุณภาพเนื้อให้นุ่ม เพื่อให้สามารถสู้กับตลาดต่างประเทศ สร้างคุณค่า สร้างรายได้ให้กับเกษตรกรมากขึ้น
นายกรัฐมนตรี ชื่นชมกลุ่มผู้เลี้ยงโคและกลุ่ม Young Smart Farmer ที่รู้จักปรับเปลี่ยนการเลี้ยงโคให้เหมาะสมกับสถานการณ์ โดยเฉพาะการจัดหาอาหารที่มีคุณภาพราคาถูกกว่าท้องตลาด ถือเป็นตัวอย่างของความเข้มแข็ง ส่วนเรื่องการสนับสนุนนักวิชาการฯ มอบหมายให้ผู้ว่าราชการจังหวัดจัดหานักวิชาการให้ความรู้กลุ่มผู้เลี้ยงโค เพื่อพัฒนาคุณภาพในทุก ๆ ด้าน นายกรัฐมนตรีย้ําปัจจุบันมีการเปลี่ยนแปลงตลอดเวลา ขอให้ติดตามข้อมูลข่าวสารจากทั่วโลก รู้ทันการเปลี่ยนแปลงของโลก นําข้อมูลความรู้มาประยุกต์ใช้ให้เหมาะกับบริบทของแต่ละพื้นที่ ยืนยันรัฐบาลพร้อมสนับสนุนให้ความช่วยเหลือ เพื่อความเป็นอยู่ที่ดีของเกษตรกร และขอให้รักษาความสัมพันธ์ของครอบครัวอย่าให้ใครมาแตกแยก
จากนั้น นายกรัฐมนตรีและคณะ ออกเดินทางต่อไปยังวัดป่านาคนิมิตต์ ตําบลตองโขบ อําเภอโคกศรีสุพรรณ และวัดพระธาตเชิงชุมวรวิหาสร ตําบลธาตุเชิงชุม อําเภอเมืองสกลนคร จังหวัดสกลนคร
..........................
รัฐบาลไทย-ข่าวทำเนียบรัฐบาล-ดีต่อใจ…สถานการณ์โควิด-19 ดีขึ้นต่อเนื่อง นายกฯ ย้ำ ยังต้องสวมหน้ากากอนามัยเพื่อความปลอดภัย
วันจันทร์ที่ 13 มิถุนายน 2565
ดีต่อใจ...สถานการณ์โควิด-19 ดีขึ้นต่อเนื่อง นายกฯ ย้ํา ยังต้องสวมหน้ากากอนามัยเพื่อความปลอดภัย
.....
พลเอก ประยุทธ์ จันทร์โอชา นายกรัฐมนตรี และรมว.กลาโหม ขอบคุณบุคลากรทางการแพทย์ เจ้าหน้าที่ฝ่ายความมั่นคง และประชาชนทุกคน ที่ร่วมมือกันทํางานอย่างเต็มที่ในการป้องกันการแพร่ระบาดของโรคโควิด-19 รวมถึงปฏิบัติตามมาตรการด้านสาธารณสุข จนทําให้ยอดผู้ติดเชื้อมีทิศทางขาลงมาโดยตลอด และวันนี้ต่ํากว่า 2,000 ราย อยู่ที่ 1,801 ราย ซึ่งหากสถานการณ์ยังคงดีขึ้นต่อเนื่องจะเข้าสู่ปกติภายในไม่ช้า ขอทุกคนยังสวมหน้ากากอนามัย ล้างมือ และติดตามข่าวสารจากทางสาธารณสุข เพื่อความปลอดภัยของทุกคน
.
พร้อมยินดีที่ศูนย์ป้องกันและควบคุมโรคแห่งชาติสหรัฐอเมริกา (US CDC) เผยว่ามีแผนจะจัดตั้ง Research hub ในประเทศไทย เพื่อรองรับการขยายผลใช้ประโยชน์งานวิจัย ยกระดับการป้องกันโรคทั้งในระดับประเทศและภูมิภาค ซึ่งเป็นผลความร่วมมือระหว่างกรมควบคุมโรค และ US CDC ที่ยาวนานกว่า 4 ทศวรรษ และผลงานอันโดดเด่นของไทยไนการเฝ้าระวังโรค US CDC จึงเล็งตั้งศูนย์กลางการวิจัยในประเทศไทย เพื่อพัฒนาความร่วมมือภายในภูมิภาค และนําผลการวิจัยไปต่อยอดตามประเทศต่าง ๆ ในภูมิภาคอาเซียน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มผลการจัดอันดับ Reader's Choice Awards 2022 ของนิตยสาร DestinAsian จัดให้ ‘กรุงเทพฯ’ เป็น Best City รวมทั้ง ภูเก็ต สมุย ครองอันดับ 3 และ 4 เกาะที่ดีที่สุด
วันจันทร์ที่ 21 มีนาคม 2565
โฆษกรัฐบาลเผย นายกฯ ปลื้มผลการจัดอันดับ Reader's Choice Awards 2022 ของนิตยสาร DestinAsian จัดให้ ‘กรุงเทพฯ’ เป็น Best City รวมทั้ง ภูเก็ต สมุย ครองอันดับ 3 และ 4 เกาะที่ดีที่สุด
โฆษกรัฐบาลเผย นายกฯ ปลื้มผลการจัดอันดับ Reader's Choice Awards 2022 ของนิตยสาร DestinAsian จัดให้ ‘กรุงเทพฯ’ เป็น Best City รวมทั้ง ภูเก็ต สมุย ครองอันดับ 3 และ 4 เกาะที่ดีที่สุด
วันที่ 21 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ทราบว่า นิตยสาร DestinAsian จัดให้ ‘กรุงเทพฯ’ เป็นอันดับ 1 ในเมืองที่นักท่องเที่ยวทั่วโลกชื่นชอบมากที่สุด (Best City) ในการท่องเที่ยวเอเชียแปซิฟิค จากการเปิดเผยของนิตยสาร DestinAsian กรุงเทพฯ ได้รับเลือกเป็น Best City จากผลการคัดเลือกของผู้อ่าน (Reader's Choice Awards 2022) ซึ่ง 5 อันดับแรกได้แก่ กรุงเทพฯ สิงคโปร์ โตเกียว ฮ่องกง และโซล ตามลําดับ ทั้งนี้ กรุงเทพฯ เคยได้รับเลือกอันดับที่ 1 มาแล้วเมื่อปี 2020 (www.destinasian.com/blog/news-briefs/the-results-of-our-readers-choice-awards-2022-are-out)
ซึ่งในการประกาศรางวัลครั้งนี้ ยังมีจุดหมายปลายทางอื่น ๆ ของไทยที่ได้รับเลือกเช่นกัน โดย ภูเก็ต และเกาะสมุย ได้รับการเสนอชื่อให้เป็น "เกาะที่ดีที่สุด" ลําดับที่ 3 และ 4 ตามลําดับ รองจากที่ 1 เกาะบาหลี และที่ 2 เกาะมัลดีฟส์ นอกจากนี้ ท่าอากาศยานนานาชาติสุวรรณภูมิ ยังได้รับเลือกให้เป็นสนามบินที่ดีที่สุดอันดับ 3 และโครงการรอยัล ออร์คิด พลัส ของการบินไทย (THAI) ได้รับรางวัล 'Best Frequent Flier Program' อันดับที่ 4
นายธนกร กล่าวว่า นิตยสาร DestinAsian ถือเป็นนิตยสารท่องเที่ยวชั้นนํา และมีการจัดงาน Readers’ Choice Awards เป็นประจําทุกปี ติดต่อกันมามากกว่า 10 ปี โดยเป็นการจัดอันดับความเป็นเลิศในภาคการท่องเที่ยวในภูมิภาคเอเชียแปซิฟิก ตัดสินจากผลโหวตของผู้อ่านทั่วโลก โดยผู้อ่านลงคะแนนในหมวดหมู่ต่าง ๆ รวมถึงจุดหมายปลายทาง โรงแรมและรีสอร์ท สายการบิน สนามบิน และสายการเดินเรือ โดยการสํารวจความคิดเห็นรางวัล Readers' Choice Awards 2022 ดําเนินการระหว่างเดือนกันยายน ถึงธันวาคม 2564 ที่ผ่านมา นายกรัฐมนตรีชื่นชมผลการจัดอันดับดังกล่าว เป็นเสียงสะท้อนว่าไทยยังครองใจนักท่องเที่ยวเสมอมา นอกจากนั้น เชื่อว่าการพิจารณาปรับมาตรการการเดินทางเข้าราชอาณาจักรให้สอดรับกับมติของคณะกรรมการโรคติดต่อแห่งชาติ ถือเป็นปัจจัยบวกต่อเศรษฐกิจ ส่งผลต่อความเชื่อมั่นของนักท่องเที่ยวต่างชาติทั่วโลก และเพื่อเป็นการอํานวยความสะดวกให้นักท่องเที่ยวในการเดินทางมาประเทศไทย อย่างไรก็ดี ด้วยสถานการณ์โลกที่ส่งผลกระทบในหลายๆด้าน รัฐบาลเร่งดําเนินการหามาตรการเพื่อกระตุ้นการท่องเที่ยว ควบคู่กับการรับมือตามมาตรการสาธารณสุขตามสถานการณ์ รวมทั้งร่วมมือกับภาคเอกชนด้านการท่องเที่ยวและทุกฝ่ายที่เกี่ยวข้อง เพื่อร่วมกันมองหาโอกาสในการเติบโต มุ่งสู่การเป็นศูนย์กลาง แสดงให้โลกเห็นว่าประเทศไทยยังคงความน่าสนใจ มีศักยภาพ โดดเด่น และเป็นผู้นําในอุตสาหกรรมท่องเที่ยวโลก
รัฐบาลไทย-ข่าวทำเนียบรัฐบาล-รมว.เฮ้ง ส่ง‘รองปลัด’เปิดงานรวมพลคน จป.สร้างวัฒนธรรมความปลอดภัยในการทำงาน
วันอาทิตย์ที่ 28 สิงหาคม 2565
รมว.เฮ้ง ส่ง‘รองปลัด’เปิดงานรวมพลคน จป.สร้างวัฒนธรรมความปลอดภัยในการทํางาน
...
วันที่ 27 สิงหาคม 2565 นายสุชาติ ชมกลิ่น รัฐมนตรีว่ากระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เป็นประธานในพิธีเปิดงาน “รวมพลคน จป. ครั้งที่ 17”โดยมี คุณสุรศักดิ์ ซ่อนกลิ่น นายกสมาคมความปลอดภัยในการทํางาน จังหวัดระยอง คุณปิยะวัฒน์ จิระสกุลการุญ กรรมการผู้จัดการ บริษัท อนุสรณ์เบสเซฟ จํากัด พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดระยอง ร่วมต้อนรับ ณ ตลาดหยกมณีฟู้ดสาขา 2 ตําเนินพระ อําเภอเมืองระยอง จังหวัดระยอง
นายวรรณรัตน์ กล่าวว่า ท่านสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญกับการเสริมสร้างสังคมไทยให้เป็นวัฒนธรรมเชิงป้องกัน สู่ความปลอดภัย อาชีวอนามัย และความผาสุกที่ยั่งยืน โดยการขับเคลื่อนค่านิยม 3 ประการ ในการสร้างวัฒนธรรมไทยเชิงป้องกัน คือ การมีสติรู้ตัว วินัยถูกต้อง เอื้ออาทรใส่ใจ เพื่อให้สอดคล้องตามนโยบายรัฐบาล ในวันนี้จึงมอบหมายให้ผมมาเปิดงาน “รวมพลคน จป. ครั้งที่ 17 ที่จังหวัดระยอง ซึ่งเจ้าหน้าที่ความปลอดภัยในการทํางานเริ่มต้นในยุคแรก ตั้งแต่ ปี พ.ศ.2528 ตามประกาศกระทรวงมหาดไทย เรื่อง ความปลอดภัยในการทํางานของลูกจ้าง ลงวันที่ 6 พฤษภาคม 2528 จากนั้น ก็พัฒนาเรื่อยมา จากประกาศกระทรวงแรงงานและสวัสดิการสังคม เรื่อง ความปลอดภัยในการทํางานของลูกจ้าง ลงวันที่ 31 มีนาคม พ.ศ. 2540 กฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางาน พ.ศ. 2549 จนได้มีการตราพระราชบัญญัติ ความปลอดภัย อาชีวอนามัย และสภาพแวดล้อมในการทํางาน พ.ศ. 2554 และในที่สุดก็ได้มีการ ออกกฎกระทรวงการจัดให้มีเจ้าหน้าที่ความปลอดภัยในการทํางาน บุคลากร หน่วยงาน หรือคณะบุคคลเพื่อดําเนินการด้านความปลอดภัยในสถานประกอบกิจการ พ.ศ. 2565 ลงวันที่ 2 มิถุนายน 2565 ซึ่งประกาศราชกิจจานุเบกษา เมื่อวันที่ 17 มิถุนายน 2565 ได้มีผลบังคับใช้ เมื่อวันที่ 16 สิงหาคมที่ผ่านมา ซึ่งได้มีการพัฒนากฎหมายที่เกี่ยวข้องกับเจ้าหน้าที่ความปลอดภัยในการทํางาน เรื่อยมาจนถึงปัจจุบัน ทั้งนี้ เจตนารมณ์ก็เพื่อเป็นกลไกสําคัญในการกํากับ ดูแล และบริหารจัดการด้านความปลอดภัยในสถานประกอบกิจการ อันจะทําให้การดําเนินการด้านความปลอดภัยในสถานประกอบกิจการมีประสิทธิภาพมากขึ้น ซึ่งเจ้าหน้าที่ความปลอดภัยในการทํางานถือเป็นกลไกที่มีความสําคัญอย่างยิ่ง ในการขับเคลื่อนให้พี่น้องผู้ใช้แรงงาน นายจ้าง และชุมชน มีสภาพแวดล้อมในการทํางานที่ดีอย่างเป็นระบบ
นายวรรณรัตน์ กล่าวต่อว่า กระทรวงแรงงานขอชื่นชมสมาคมความปลอดภัยในการทํางาน จังหวัดระยอง สมาชิก และเครือข่ายความปลอดภัย ที่ให้ความสําคัญกับงานด้านความปลอดภัยในการทํางาน ถือเป็นโอกาสที่ดีในการแลกเปลี่ยน พัฒนาเครือข่ายให้เข้มแข็งยิ่งขึ้น เพราะเครือข่ายที่เข้มแข็งจะนําไปสู่การพัฒนา สามารถป้องกันและลดอุบัติเหตุจากการทํางานได้อย่างยั่งยืน ให้ความร่วมมือร่วมแรงกัน ขับเคลื่อนนโยบาย Safety & Healthy Thailand ร่วมกับกระทรวงแรงงานตามแนวทางประชารัฐ เพื่อให้เกิดความปลอดภัยในการทํางาน และพัฒนาจนเป็นวัฒนธรรมความปลอดภัยในการทํางานขึ้นในสังคมไทย เพื่อให้คนไทยมีความมั่นคงและปลอดภัยอย่างแท้จริง
รัฐบาลไทย-ข่าวทำเนียบรัฐบาล-จ่ายต่อเนื่องเงินอุดหนุนเด็กแรกเกิด ช่วยพ่อ – แม่ ได้รับสิทธิ 2.2 ล้านคน
วันจันทร์ที่ 2 สิงหาคม 2564
จ่ายต่อเนื่องเงินอุดหนุนเด็กแรกเกิด ช่วยพ่อ – แม่ ได้รับสิทธิ 2.2 ล้านคน
....
ข่าวดีของพ่อ – แม่ เมื่อที่ประชุม ครม. อนุมัติให้กระทรวงการพัฒนาสังคมและความมั่นคงของมนุษย์ (พม.) ใช้งบกลาง 3,493.19 ล้านบาท เพื่อจ่ายเป็นเงินอุดหนุนเพื่อการเลี้ยงดูเด็กแรกเกิดจนถึงอายุ 6 ปี รายเดือน ๆ ละ 600 บาท ช่วงเดือนก.ค. – ก.ย. 64 อย่างต่อเนื่อง โดยมีผู้ได้รับสิทธิเงินอุดหนุนฯ จํานวน 2,227,029 คน
.
สําหรับโครงการเงินอุดหนุนเพื่อการเลี้ยงดูเด็กแรกเกิด เป็นอีกหนึ่งนโยบายที่รัฐบาลให้ความสําคัญ เพื่อมุ่งเน้นให้เด็กแรกเกิดได้รับการเลี้ยงดูที่มีคุณภาพและมีพัฒนาการที่เหมาะสมตามวัย เพื่อเติบโตเป็นประชากรที่มีคุณภาพในอนาคต
.
ผู้ที่มีข้อสงสัยสอบถามข้อมูลเพิ่มเติมได้ที่
• ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด โทร. 0 2651 6534, 0 2651 6920, 0 2651 6902 หรือ 0 2255 5850-7 ต่อ 121, 122, 123, 147, 152 (ตามวัน - เวลาราชการ)
• สายด่วน พม. โทร. 1300 ตลอด 24 ชั่วโมง
• สํานักงานพัฒนาสังคมและความมั่นคงของมนุษย์จังหวัด ที่ตนเองได้ลงทะเบียนไว้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียว! 2 มาตรการภาษี ดึงต่างชาติศักยภาพสูงเข้าประเทศ ขับเคลื่อนเศรษฐกิจ
วันพุธที่ 23 กุมภาพันธ์ 2565
ครม. ไฟเขียว! 2 มาตรการภาษี ดึงต่างชาติศักยภาพสูงเข้าประเทศ ขับเคลื่อนเศรษฐกิจ
.....
ที่ประชุม ครม. (22 ก.พ. 65) อนุมัติหลักการร่าง พ.ร.ฎ.ว่าด้วยการลดอัตราและยกเว้นรัษฎากร โดยเป็นมาตรการภาษีเพื่อสนับสนุนการดึงดูดชาวต่างชาติที่มีศักยภาพสูงทางด้านเศรษฐกิจ/ความรู้ความเชี่ยวชาญสู่ประเทศไทย กระตุ้นการบริโภค การลงทุน และขีดความสามารถในการแข่งขันในประเทศเพิ่มขึ้น ดังนี้
.
1.การยกเว้นภาษีเงินได้บุคคลธรรมดาสําหรับชาวต่างชาติผู้ถือวีซ่าประเภทผู้พํานักระยะยาว (LTR Visa) 3 กลุ่ม ได้แก่ กลุ่มประชากรโลกผู้มีความมั่งคั่งสูง กลุ่มผู้เกษียณอายุจากต่างประเทศ และกลุ่มที่ต้องการทํางานจากประเทศไทย
.
2.การลดอัตราภาษีเงินได้บุคคลธรรมดาเหลือ 17% สําหรับผู้มีทักษะเชี่ยวชาญพิเศษในอุตสาหกรรมเป้าหมาย โดยมีรายได้ไม่ต่ํากว่า 80,000 ดอลลาร์สหรัฐ/ปี ในช่วง 2 ปีที่ผ่านมา หรือมีรายได้ไม่ต่ํากว่า 40,000 ดอลลาร์สหรัฐ/ปี หากจบการศึกษาปริญญาโทขึ้นไป และมีประสบการณ์ทํางาน 5 ปีในอุตสาหกรรมเป้าหมาย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มหาดไทย จัดประชุมเตรียมการคัดเลือกผู้แทนประเทศไทยเพื่อรับรางวัลผู้นำอาเซียนด้านการพัฒนาชนบทและขจัดความยากจนของประเทศไทย
วันพฤหัสบดีที่ 15 กรกฎาคม 2564
มหาดไทย จัดประชุมเตรียมการคัดเลือกผู้แทนประเทศไทยเพื่อรับรางวัลผู้นําอาเซียนด้านการพัฒนาชนบทและขจัดความยากจนของประเทศไทย
มหาดไทย จัดประชุมเตรียมการคัดเลือกผู้แทนประเทศไทยเพื่อรับรางวัลผู้นําอาเซียนด้านการพัฒนาชนบทและขจัดความยากจนของประเทศไทย เพื่อเฟ้นหาตัวแทนภาค NGOs/CSOs และองค์กรเอกชนของไทย เข้ารับรางวัลฯ ประจําปี 2564
เมื่อวันที่ 14 ก.ค. 2564 เวลา 11.00 น. ณ ห้องประชุมอัษฎางค์ ชั้น 5 อาคารดํารงราชานุสรณ์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้ นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น เป็นประธานการประชุมคณะกรรมการคัดเลือกผู้แทนประเทศไทยเพื่อรับรางวัลผู้นําอาเซียนด้านการพัฒนาชนบทและขจัดความยากจนของประเทศไทย ครั้งที่​ 1/2564 ผ่านระบบการประชุมทางไกล (Video Conference) จัดโดย กองการต่างประเทศ สํานักงานปลัดกระทรวงมหาดไทย
.
นายนิรัตน์ พงษ์สิทธิถาวร กล่าวว่า การพิจารณาคัดเลือกผู้แทนประเทศไทยเพื่อรับรางวัลผู้นําอาเซียนด้านการพัฒนาชนบทและขจัดความยากจน (the ASEAN RDPE Leadership Awards) ที่ผ่านมานั้น สํานักนโยบายและแผน สํานักงานปลัดกระทรวงมหาดไทย ได้แต่งตั้งคณะกรรมการพิจารณาคัดเลือกองค์การนอกภาครัฐและภาคประชาสังคมที่สมควรได้รับรางวัลผู้นําอาเซียนด้านการพัฒนาชนบทและขจัดความยากจนเพื่อพิจารณาคัดเลือกผู้รับรางวัลดังกล่าว ซึ่งในปี พ.ศ. 2564 นี้ ถือเป็นการคัดเลือกผู้รับรางวัลผู้นําอาเซียนด้านการพัฒนาชนบทและขจัดความยากจน ครั้งที่ 5 (The 5 th ASEAN Leadership on Rural Development and Poverty Eradication) โดยสํานักเลขาธิการอาเซียน ได้ขอให้กระทรวงมหาดไทยในฐานะหน่วยประสานงานหลักความร่วมมืออาเซียนด้านการพัฒนาชนบทและขจัดความยากจน ภายใต้แผนงานประชาคมสังคมและวัฒนธรรมอาเซียน (ASEAN Socio-Cultural Community (ASCC) Plan of Action) พิจารณาคัดเลือกองค์การนอกภาครัฐ/ภาคประชาสังคม (NGOs/CSOs) จํานวน 1 องค์กร และองค์กรภาคเอกชน (Private Sector) จํานวน 1 องค์กร ที่มีผลงานดีเด่นด้านการพัฒนาชนบทและขจัดความยากจน เป็นตัวแทนประเทศไทยเข้ารับรางวัลฯ ภายในวันที่ 1 ตุลาคม 2564 ซึ่งจะมีพิธีมอบรางวัลในช่วงระหว่างการประชุมระดับรัฐมนตรีอาเซียนด้านการพัฒนาชนบทและขจัดความยากจน ครั้งที่ 12 (The 12th AMRDPE) ในช่วงเดือนพฤศจิกายน 2564 ผ่านระบบการประชุมทางไกล
.
สําห​รับ​ รางวัลผู้นําอาเซียนด้านการพัฒนาชนบทและขจัดความยากจน (the ASEAN Rural Development and Poverty Eradication (RDPE) Leadership Awards) นั้น ได้กําหนดให้ประเทศสมาชิกอาเซียน โดยหน่วยประสานงานหลักดําเนินการคัดเลือกผู้แทนประเทศเพื่อเข้ารับรางวัลทุก 2 ปี ในการประชุมเจ้าหน้าที่อาวุโสอาเซียนด้านการพัฒนาชนบทและขจัดความยากจน (ASEAN Senior Official Meeting on Rural Development and Poverty Eradication : SOMRDPE Focal Point) ซึ่งเป็นกิจกรรมตามแผนปฏิบัติการด้านการพัฒนาชนบทและขจัดความยากจนอาเซียน พ.ศ. 2554-2558 (Framework Action Plan on Rural Development and Poverty Eradication : FAPRDPE 2011-2015) และแผนปฏิบัติการฯ พ.ศ. 2559-2563 (FAPRDPE 2016-2020) โดยจะมีพิธีมอบรางวัลในการประชุมระดับรัฐมนตรีอาเซียนด้านการพัฒนาชนบทและขจัดความยากจน (ASEAN Ministers Meeting on Rural Development and Poverty Eradication : AMRDPE) ต่อไป
.
รัฐบาลไทย-ข่าวทำเนียบรัฐบาล-รมว.สธ. ร่วมหารือเอกอัครราชทูตบังกลาเทศประจำประเทศไทย
วันศุกร์ที่ 27 พฤษภาคม 2565
รมว.สธ. ร่วมหารือเอกอัครราชทูตบังกลาเทศประจําประเทศไทย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข พญ.อัมพร เบญจพลพิทักษ์ อธิบดีกรมสุขภาพจิต ร่วมหารือกับ H.E. Mr. Mohammed Abdul Hye เอกอัครราชทูตบังกลาเทศประจําประเทศไทย Mrs. S
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข พญ.อัมพร เบญจพลพิทักษ์ อธิบดีกรมสุขภาพจิต ร่วมหารือกับ H.E. Mr. Mohammed Abdul Hye เอกอัครราชทูตบังกลาเทศประจําประเทศไทย Mrs. Saima Wazed Hossain ผู้สมัครตําแหน่งผู้อํานวยการสํานักงานองค์การอนามัยโลก ประจําภูมิภาคเอเชียตะวันออกเฉียงใต้ ในประเด็นการแสวงหาความร่วมมือด้านการฝึกอบรมพยาบาลและการฝึกอบรมเด็กที่มีความต้องการพิเศษ และการสนับสนุนผู้สมัครบังกลาเทศเข้ารับตําแหน่งผู้อํานวยการองค์การอนามัยโลกภูมิภาคเอเชียตะวันออกเฉียงใต้ ที่ห้องรับรอง ชั้น 1 อาคาร 1 สํานักงานปลัดกระทรวงสาธารณสุข
ดาวน์โหลดภาพเพิ่มเติมได้ที่ :https://bit.ly/3wNuR9D
รัฐบาลไทย-ข่าวทำเนียบรัฐบาล-เปิด 8 แนวทางแก้ปัญหาหนี้ครูทั้งระบบ
วันพุธที่ 20 เมษายน 2565
เปิด 8 แนวทางแก้ปัญหาหนี้ครูทั้งระบบ
.....
เปิด 8 แนวทางแก้ปัญหาหนี้ครูทั้งระบบ หลังรัฐบาลจัดโครงการแก้หนี้ครูฯ ในช่วงวันที่ 14 ก.พ. - 15 มี.ค. 65 โดยมีครูเข้าร่วมโครงการแล้วกว่า 4 หมื่นคน ซึ่งหลังจากนี้จะส่งข้อมูลให้สถานีแก้หนี้ครูฯ เพื่อตรวจสอบข้อมูลอีกครั้ง ก่อนเชิญลูกหนี้ และผู้ค้ําประกันมาให้ข้อมูลรายบุคคล ตั้งเป้าคุมยอดหนี้ของผู้กู้ไม่ให้เกิน 70% ของรายได้ พร้อมเจรจาไกล่เกลี่ยกับสหกรณ์ออมทรัพย์ครู สถาบันการเงินของรัฐที่เป็นเจ้าหนี้ทุกราย ร่วมกับลูกหนี้ และผู้ค้ําประกันทุกคน
Cr. กระทรวงศึกษาธิการ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ย้ำ “เจอ - แจก - จบ” เป็นทางเลือกสำหรับผู้ป่วยโควิด-19 อาการน้อย - ไม่มีอาการ
วันพุธที่ 2 มีนาคม 2565
นายกฯ ย้ํา “เจอ - แจก - จบ” เป็นทางเลือกสําหรับผู้ป่วยโควิด-19 อาการน้อย - ไม่มีอาการ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. กําชับให้เร่งสร้างการรับรู้ การรักษาผู้ป่วยโควิด-19 แบบผู้ป่วยนอก หรือ “เจอ - แจก - จบ” เป็นมาตรการเสริมสําหรับผู้ติดเชื้อที่ไม่มีอาการ หรือมีอาการน้อยมาก ไม่มีภาวะเสี่ยง และสมัครใจรักษาที่บ้าน เป็นทางเลือกควบคู่กับระบบ HI/CI เพื่อให้ประชาชนเข้าถึงการรักษา
.
ผู้ป่วยที่รับการรักษาแบบผู้ป่วยนอกจะได้รับยาตามอาการ 3 กลุ่ม คือ ยาต้านไวรัสฟาวิพิราเวียร์ ยาฟ้าทะลายโจร และยาตามอาการ เช่น ยาลดไข้ แก้ไอ แก้เจ็บคอ มีการติดตามอาการหลังครบ 48 ชั่วโมง โดยขอให้ปฏิบัติตามคําแนะนําของแพทย์อย่างเคร่งครัดด้วย
.
อ่านเพิ่มเติม คลิก >>https://www.thaigov.go.th/news/contents/details/52097
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เยี่ยมชมงาน Bangkok International Motor Show (รอบสื่อมวลชน)
วันพุธที่ 23 มีนาคม 2565
รองปลัดฯ ภานุวัฒน์ เยี่ยมชมงาน Bangkok International Motor Show (รอบสื่อมวลชน)
นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมงาน Bangkok International Motor Show (รอบสื่อมวลชน)
รองปลัดฯ ภานุวัฒน์ เยี่ยมชมงาน Bangkok International Motor Show (รอบสื่อมวลชน)
วันที่ 22 มีนาคม 2565 นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมยนตรกรรมล้ําสมัย ภายในงาน Bangkok International Motor Show 2022 (ครั้งที่ 43) พร้อมด้วย นายพิสิฐ รังสฤษฏ์วุฒิกุล ผู้อํานวยการสถาบันยานยนต์ ตามคําเชิญของ บริษัท เกรท วอลล์ มอเตอร์ ประเทศไทย (GWM) โดยมี นายครรชิต ไชยสุโพธิ์ รองประธานฝ่ายกิจการองค์กรและรัฐกิจสัมพันธ์ บริษัท เกรท วอลล์ มอเตอร์ ประเทศไทย ให้การต้อนรับ พร้อมทั้งได้หารือ เกี่ยวกับ ความร่วมมือด้านแบตเตอรี่ยานยนต์ไฟฟ้า ร่วมกับบริษัทที่มาออกบูธภายในงาน อาธิ Arun+(Swap&go), Honda, Sakun C, Panus Drive เป็นต้น ทั้งนี้ งาน Bangkok International Motor Show 2022 จัดขึ้นระหว่างวันที่ 23 มีนาคม - 3 เมษายน 2565 ณ อาคารชาเลนเจอร์ 1-3 อิมแพค เมืองทองธานี
รัฐบาลไทย-ข่าวทำเนียบรัฐบาล-รมว.พม. แนะเครือข่ายเด็ก เยาวชน สตรี อพม. จ.สุราษฎร์ธานี ใช้ห้องสมุดดิจิทัล ช่วยพัฒนาความรู้ สร้างอาชีพ สู้วิกฤตโควิด - 19
วันจันทร์ที่ 17 มกราคม 2565
รมว.พม. แนะเครือข่ายเด็ก เยาวชน สตรี อพม. จ.สุราษฎร์ธานี ใช้ห้องสมุดดิจิทัล ช่วยพัฒนาความรู้ สร้างอาชีพ สู้วิกฤตโควิด - 19
รมว.พม. แนะเครือข่ายเด็ก เยาวชน สตรี อพม. จ.สุราษฎร์ธานี ใช้ห้องสมุดดิจิทัล ช่วยพัฒนาความรู้ สร้างอาชีพ สู้วิกฤตโควิด - 19
วันที่ 14 ม.ค. 65เวลา 12.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า วันนี้ ตนได้พูดคุยอย่างเป็นกันเองกับเครือข่ายของศูนย์ช่วยเหลือสังคมเทศบาลเมืองท่าข้าม อําเภอพุนพิน จังหวัดสุราษฎร์ธานี เพื่อรับฟังปัญหาพร้อมเสนอแนวทางแก้ไขให้กับเครือข่ายต่างๆ ดังนี้
1) สภาเด็กและเยาวชน ถาม : อยากให้มีการเสริมสร้างเรื่องการฝึกอาชีพและการอบรมสภาเด็กและเยาวชนในสถานการณ์โควิด - 19
นายจุติ ตอบ : เรามีห้องสมุดดิจิทัลของกระทรวง พม. ซึ่งมีความรู้มากมายให้ฝึกอบรม On Line ด้วยต้นทุนที่ลดลง แต่จะต้องมีการทดสอบ ณ สถานที่จริงแบบ On Site เช่น การฝึกอาชีพเชฟที่สามารถเรียน On Line ผ่านคลิปวีดิโอบนโทรศัพท์มือถือ แต่จะต้องมาทดสอบทําอาหารจริงแบบ On Site เพื่อประเมินผล ทั้งนี้ จึงขอให้สภาเด็กและเยาวชนเข้ามาเป็นผู้ช่วยบรรณารักษ์ของห้องสมุดดิจิทัล
2) กลุ่มสตรี ถาม : อยากให้ช่วยเรื่องการลดปัญหาความรุนแรงในครอบครัว
นายจุติ ตอบ : เราจะจัดให้มีการอบรม ซึ่งความเครียดจากสถานการณ์โควิด - 19 เป็นสาเหตุของความรุนแรงในครอบครัว และให้ห้องสมุดดิจิทัลจะทําเป็นโรงเรียนพ่อแม่ สอนเด็กเรื่องอะไรควรทํา อะไรไม่ควรทํา ความมีวินัย และการช่วยเหลือเด็กที่ประพฤติผิดให้กลับคืนสู่สังคม รวมทั้งเด็กติดเกม ซึ่งเราต้องช่วยกัน เพราะสังคมดีไม่มีขาย ถ้าอยากได้ ต้องสร้างเอง
3) กลุ่ม อพม.ถาม : อยากได้งบประมาณให้พี่น้อง อพม. เพื่อรวมกลุ่มกันสร้างอาชีพ สร้างรายได้
นายจุติ ตอบ : งบประมาณสําหรับ อพม. มีจํากัด เนื่องจากเศรษฐกิจทั่วโลกและไทยได้รับผลกระทบจากโควิด - 19 ทําให้รัฐบาลมีงบประมาณน้อยลง ดังนั้น จึงต้องจัดลําดับความสําคัญและความเร่งด่วนของโครงการต่างๆ ทั้งนี้ ขอให้ อพม. ได้ใช้ห้องสมุดดิจิทัลของกระทรวง พม. ซึ่งมีองค์ความรู้มากมายที่เป็นประโยชน์ในการปฏิบัติงาน